CELEX: 32021R1819
Language: sk
Date: 2021-10-18 00:00:00
Title: Nariadenie Rady (EÚ) 2021/1819 z 18. októbra 2021, ktorým sa mení nariadenie (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

19.10.2021   
               
               
                  SK
               
               
                  Úradný vestník Európskej únie
               
               
                  L 369/1
               
            
         NARIADENIE RADY (EÚ) 2021/1819
         z 18. októbra 2021,
         ktorým sa mení nariadenie (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Rada prijala 10. marca 2014 nariadenie (EÚ) č. 224/2014 (2), aby mohli nadobudnúť účinnosť určité opatrenia stanovené v rozhodnutí 2013/798/SZBP.
                  
               
                     (2)
                  
                  
                     Bezpečnostná rada Organizácie Spojených národov (ďalej len „BR OSN“) prijala 29. júla 2021 rezolúciu č. 2588 (2021). Uvedenou rezolúciou sa rozširujú výnimky zo zbrojného embarga a rozširuje sa rozsah pôsobnosti reštriktívnych opatrení.
                  
               
                     (3)
                  
                  
                     Rada prijala 18. októbra 2021 rozhodnutie (SZBP) 2021/1823 (3), ktorým sa mení rozhodnutie 2013/798/SZBP v súlade s rezolúciou BR OSN č. 2588 (2021).
                  
               
                     (4)
                  
                  
                     Niektoré z uvedených zmien patria do rozsahu pôsobnosti zmluvy, a preto je na ich vykonanie potrebné regulačné opatrenie na úrovni Únie spolu s technickými úpravami so zreteľom na predchádzajúce rezolúcie BR OSN, a to najmä s cieľom zabezpečiť ich jednotné uplatňovanie hospodárskymi subjektmi vo všetkých členských štátoch.
                  
               
                     (5)
                  
                  
                     Nariadenie (EÚ) č. 224/2014 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Nariadenie (EÚ) č. 224/2014 sa mení takto:
            
                        1.
                     
                     
                        V článku 3 sa písmeno e) nahrádza takto:
                        
                                    „e)
                                 
                                 
                                    ktoré sa týkajú zbraní kalibru 14,5 mm alebo menej, streliva a komponentov osobitne určených pre takéto zbrane a neozbrojených pozemných vojenských vozidiel a pozemných vojenských vozidiel osadených zbraňami kalibru 14,5 mm alebo menej a ich náhradných dielov, pancieroviek a streliva osobitne určeného pre takéto zbrane, a mínometov kalibru 60 mm a 82 mm a streliva osobitne určeného pre takéto zbrane, bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane, strelivo, komponenty a vozidlá určené výhradne na podporu alebo použitie v rámci reformy sektora bezpečnosti v Stredoafrickej republike, a to za predpokladu, že poskytnutie takejto pomoci alebo služieb bolo najmenej 20 dní vopred oznámené sankčnému výboru;“
                                 
                              
                  
                        2.
                     
                     
                        V článku 5 ods. 3 sa dopĺňa toto písmeno:
                        
                                    „k)
                                 
                                 
                                    sú zapojené do plánovania, riadenia, finančnej podpory alebo páchania činov v Stredoafrickej republike vrátane útokov na zdravotnícky personál alebo humanitárnych pracovníkov, ktoré porušujú medzinárodné humanitárne právo.“
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 18. októbra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 352, 24.12.2013, s. 51.
         
            (2)  Nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (Ú. v. EÚ L 70, 11.3.2014, s. 1).
         
            (3)  Rozhodnutie Rady (SZBP) 2021/1823 z 18. októbra 2021, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike (pozri stranu 11 tohto úradného vestníka).